2. LENGYEL NEMZETI TÁNCOK ÉS  NÉPI  GYÖKEREIK

időtartam: 6 óra
nehézségi szint: professzionális

Chopin műveinek jelentős része át van szőve a lengyel népi és nemzeti zene elemeivel. Megtalálásuk, felismerésük nem mindig egyszerű, mert túlnyomó részben stilizált formában jelennek meg, néha csak egy pár hang erejéig, és sokszor egymással keveredve is. Mi több – az általános tánckarakter és a népi gyökerekből fakadó táncok nyomai megjelennek más műfajú, nem tánc jellegű darabjaiban is.
Az előadás 5 lengyel nemzeti táncot mutat be (polonez, mazur, kujawiak, oberek, krakowiak), kezdve a népi formájuktól, a nemzeti formákon át a színpadi formákig. Chopin ezekből a táncokból merített a műveiben. A cél – megismertetni a hallgatókkal egyes táncok jellegzetes vonásait, elősegítve ezzel felismerésüket a darabokban való megjelenésük pillanatában.

További fontos célok:

     1. a stilizált táncok fogalmának tisztázása – Chopin zenéjében gyakran találkozunk velük. Ez a fogalom segít megérteni a változásokat, melyeken Chopin Mazurkái keresztülmentek a viszonylag egyszerű tánc-miniatűröktől – egy vagy két viszonylag szabályos táncból álló daraboktól, egészen az egyedülálló formákig, melyek a következő elnevezéseket érdemelték ki: „tánc-fantáziák”, „tánc-poémák”, „a tánc dicsőítése”. Hazája elhagyása után a darabjai, beleértve a tánc jellegű darabokat is, zenei alapot jelentettek személyes mondandójának kifejezésére, és fokozatosan telítődtek lírai, drámai illetve epikus tartalommal. A mondandó hatalmas ereje szétroncsolta a hagyományos táncformákat, a táncos karakter sokszor teljesen eltűnik, de a felhasznált táncok nyomai mindvégig felismerhetők és azonosíthatók maradtak. 

     2. a „mazurka” nevű báli-szalon tánc ismertetése, keletkezésének, további sorsának bemutatása azzal a határozott megjegyzéssel, hogy Chopin Mazurka és a „mazurka” nevű báli-szalon tánc – névazonosság ellenére – két különböző kategóriát képviselnek.

Egyes táncok tánctörténeti és zeneelméleti ismertetése mellett, az előadás jelentős részét a szerző zenéjében megtalálható lengyel népi és nemzeti táncokat bemutató videó anyag képezi.
Az előadás néhány Chopin Mazurka részlet elemzésével fejeződik be, rávilágítva a fent említett táncok elemeinek különféle felhasználására.



